Homeycomb a fost unul dintre magazinele online ce-au făcut multe probleme clienților și partenerilor de afaceri. Vorbim de lucruri grele, precum faptul că se spune că nu plăteau furnizorii sau curierii, iar clienții nu primeau produsele, primeau altceva sau nu li se dădeau banii înapoi după retur. Magazinul a dispărut într-o zi, iar firma care-l opera a fost lăsată să moară.

De ce să dai o țeapă, când poți da mai multe? Magazinul a revenit sub o societate comercială nouă și pe un alt domeniu, storepedia.ro

Homeycomb se recomanda ca fiind “clubul privat de shopping online care ofera membrilor sai mobilier, decoratiuni, accesorii si fashion cu reduceri de pana la 70%”, adică un site pe care te înregistrezi înainte de a putea vedea și achiziționa produse.

Despre soarta magazinului puteți citi în diverse locuri pe internet. B365 scrie despre zeci de plângeri pentru comenzi neonorate și bani nereturnați.

Puteți citi o astfel de întâmplare și pe forumul Computer Games:

Am plasat comanda #100053270 in valoare de 254,60 de lei pe 5 iunie si am primit mesaj peste cateva saptamani ca nu se ma poate livra din cauza ca produsele nu mai exista in stoc la furnizor. De atunci ma tot lupt sa inteleg de ce nu-mi trimit banii retur.